stanford-oval/wikipedia huggingface dataset:
Podemos

| Podemos |
| --- | --- |
  
  
  
Perustettu:  16. tammikuuta 2014
Pääsihteeri:  Ione Belarra
Ideologia:  vasemmistopopulismi, demokraattinen sosialismi, suora demokratia, talousdemokratia
Poliittinen kirjo:  vasemmisto
Toimisto:  c/ Zurita 21 28012 Madrid
Edustajainhuone:  35 / 350
Senaatti:  0 / 266
Euroopan parlamentti:  5 / 54
Kansainväliset jäsenyydet:  GUE/NGL
Kotisivu:  podemos.info
Infobox OKNimi-testi OK: 
Pablo Iglesias, Podemos-puolueen ensimmäinen johtaja 2014−2021.
Podemos (suomeksi "Pystymme") on espanjalainen vasemmistolainen poliittinen puolue, joka perustettiin 2014. Puolue ajaa suoraa demokratiaa, talousjärjestelmän demokratisoimista ja hyvinvointivaltion vahvistamista.
Puolue sai alkunsa maaliskuussa 2014, kun Madridin Complutensen yliopiston professori Pablo Iglesias ja joukko muita tieteen, kulttuurin ja journalismin edustajia sekä aktivistia julkistivat manifestin kansalaisten tyytymättömyyden kanavoimisesta poliittiseksi liikkeeksi.
Politiikka

Podemosin aatemaailmaa on kansainvälisessä lehdistössä verrattu Kreikan SYRIZA-puolueeseen, joka on syntynyt vastalauseena korkealle työttömyydelle ja talouskuripolitiikalle, ja joka toimii vahvasti internetin kautta.
Podemos määrittelee, ettei ole perinteinen poliittinen puolue, vaan väline, jolla kansa saa sille kuuluvan päätäntävallan. Puolue koostuu löyhästi organisoiduista paikallisryhmistä, eikä puolueella ole virallisia jäseniä. Podemosin tavoitteena on ”avoin, elävä ja muuttuva liike, johon kuka tahansa voi osallistua.”
Vaalit

Podemos saavutti europarlamenttivaaleissa 2014 viisi paikkaa Espanjan 54:stä saaden 7,98 prosenttiä äänistä .
Espanjan kunnallis- ja aluevaaleissa toukokuussa 2015 Podemos osallistui kansalaisliikkeiden muodostamien listojen kautta. Madridin pormestariksi nousi Ahora Madrid -liikkeen Manuela Carmena ja Barcelonan pormestariksi Barcelona en Comú -liikkeen Ada Colau. Molemmat liikkeet olivat lähellä Podemosia ja ammensivat sen tavoin kasvualustansa 15-M-liikkeen myötä syntyneestä kansalaisliikehdinnästä..
Espanjan parlamenttivaaleissa 2015 Podemos saavutti 69 paikkaa parlamenttiin. Podemos osallistui vaaleihin osin aluevaalien tavoin osana kansalaisliikkeiden muodostamia koalitioita. Kataloniassa Podemosta edusti koalitio En Comú Podem, Galiciassa En Marea ja Valencian itsehallintoalueella Compromís - Podemos - És el moment.. Espanjan senaattiin Podemos sai yhteensä 16 paikkaa.
Marraskuun 2019 vaaleissa Podemos  oli mukana vaaliliitossa Unidas Podemos, jossa oli mukana tärkeimpänä puolueena Pablo Iglesiasin johtama Podemos sekä pienempi Izquierda Unida (Yhdistynyt vasemmisto).
Espanjan marraskuun 2019 ennenaikaisissa parlamenttivaaleissa Unidas Podemos putosi kevään 42 paikasta 35:een. Tammikuussa 2020 PSOE-puolueen pääministeri Pedro Sánchez sai parlamentin luottamuksen uudelle hallitukselleen. Parlamentin äänestyksen myötä Espanja sai demokratian ajan ensimmäisen koalitiohallituksen. Sánchezin sosialistipuolue PSOE oli sopinut hallitusyhteistyöstä vasemmistolaisen Podemos-puolueen kanssa. Hallitus muodostettiin Katalonian tasavaltalaisen vasemmistopuolueen ERC:n avulla. Se lupasi äänestää tyhjää luottamusäänestyksessä ja vastineeksi Sánchez lupasi istua samaan neuvottelupöytään Katalonian separatistien kanssa. Vasemmistolaisen Podemos-puolueen johtaja Pablo Iglesias tuli yhdeksi hallituksen varapääministereistä toimialanaan sosiaalisiin oikeuksiin ja kestävään kehitykseen liittyvät asiat.
| Parlamenttivaalit |  %-osuus | Äänimäärä | Paikkoja |
| --- | --- | --- | --- |
| 2015 |  20,68 % |  5 212 711 | 69 / 350  |
| 2016 |  21,34 % |  5 087 538 | 71 / 350  |
| 2019 I |   14,62 % |   3 751 145 | 42 / 350  |
| 2019 II |   12,84 % |   3 119 364 | 35 / 350  |
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (espanjaksi)
Prince (albumi)

| Prince Prince |
| --- | --- | --- |

Studioalbumin tiedot
 Äänitetty : 1979
 Julkaistu: 19. lokakuuta 1979
 Tuottaja(t): Prince
 Tyylilaji: Pop, Rock, Funk
 Kesto: 38.57
 Levy-yhtiö: Warner Bros.
Princen muut julkaisut
| For You 1978 | Prince 1979 | Dirty Mind 1980 |
Singlet albumilta Prince
 ”I Wanna Be Your Lover” Julkaistu: 24. elokuuta 1979  ”Why You Wanna Treat Me So Bad?” Julkaistu: 23. tammikuuta 1980  ”Still Waiting” Julkaistu: 25. maaliskuuta 1980  ”Sexy Dancer” Julkaistu: elokuu 1980
Prince on yhdysvaltalaisen laulaja-lauluntekijä Princen toinen albumi, joka julkaistiin lokakuussa vuonna 1979. Albumi sisältää Princen ensimmäisen ison hitin, I Wanna Be Your Loverin, joka nousi listaykköseksi Yhdysvaltain r&b-listalla. Kappaleesta I Feel For You tuli myöhemmin jättihitti Chaka Khanin cover-version myötä.
Princella Prince otti ensimmäistä kertaa vaikutteita rockmusiikista, mikä on kuultavissa etenkin kappaleissa Why You Treat Me So Bad ja Bambi. Albumi sai positiivista palautetta monilta musiikkikriitikoilta. Se oli myös Princen menestynein levy ennen vuoden 1982 klassikkoalbumia 1999.
Kappaleet

Kaikki kappaleet ovat Princen kirjoittamia.
”I Wanna Be Your Lover” – 5:47
”Why You Wanna Treat Me So Bad?” – 3:49
”Sexy Dancer” – 4:18
”When We’re Dancing Close and Slow” – 5:18
”With You” – 3:55
”Bambi” – 4:22
”Still Waiting” – 4:24
”I Feel for You” – 3:24
”It’s Gonna Be Lonely” – 5:30
Pohjois-Kiinan tasanko

Pohjois-Kiinan tasanko on Kiinan pohjoisosassa sijaitseva tasanko, jota ympäröivät ylängöt ja vuoristot lounaassa, lännessä ja pohjoisessa. Tasangon pinta-ala on yli 409 500 neliökilometriä, josta suurin osa on alle 50 metrin korkeudella merenpinnasta. Tasanko on yksi maailman tiheimmin asutuista alueista, ja siellä sijaitsee maan pääkaupunki Peking samoin kuin Tianjin. Toisaalta tasanko on myös tärkeä viljelysalue, jolla viljellään esimerkiksi vehnää, puuvillaa ja maapähkinöitä. Tasanko on lössin peitossa.
Pukkila (Kauhajoki)

Pukkila on  kaupunginosa, joka sijaitsee Kauhajoen eteläosassa, noin kahden kilometrin päässä Kauhajoen keskustasta. Pukkilassa on ala-aste nimeltä Pukkilan koulu. Pukkila on myös Kauhajoen rikkain kaupunginosa.
Phetsarath Rattanavongsa

| Phetsarath Rattanavongsa |
| --- | --- |

Laosin pääministeri
 1942–1945  
Seuraaja:  Phaya Khammao
Henkilötiedot
Syntynyt: 19. tammikuuta 1890 Luang Phrabang
Kuollut: 14. lokakuuta 1959 (69 vuotta) Luang Phrabang
Arvonimi: prinssi, kenraali
Puoliso:  Khamvene, Mom Sy, Apinnaphon Yongchaiyudh
prinssi Phetsarath Rattanavongsa (s. 19. tammikuuta 1890 Luang Phrabang – 14. lokakuuta 1959 Luang Phrabang) oli Laosin pääministeri.
Lapsuus ja aikuisuus

Rattanavongsa syntyi kuninkaallissuvulle vuonna 1890. Hänen isänsä oli prinssi Bounkhong ja hänen äitinsä kuningatar Thongsy. Rattanavongsa opiskeli siirtolaisena Lycee Chasseloup Laubatissa Saigonissa ja jatkoi siitä Lycée Montaigneniin, sekä École Colonialeniin. Rattanavongsa palasi takaisin Laosiin missä hän meni naimisiin prinsessa Nhin Kham Vennenin kanssa. Rattanavongsa sai vuonna 1919 tittelin, joka oli ollut hänen isänsä hallussa. Rattanavongsalla oli korkeimman luokan armeijan joukot koko maassa. Samana vuonna Rattanavongsa nimitettiin alkuperäiskansojen johtajaksi. Vuonna 1942 hänet nimitettiin pääministeriksi. Hän toimi pääministerinä vuoteen 1945. Rattanavongsa oli mukana Kiinan-Japanin sodassa kenraalina, kunnes vuonna 1945 Japanin antauduttua, Rattanavongsa lähetti sähkeen, missä hän kertoo että Japanin antautuminen ei vaikuttanut Laosiin, mutta varoittamalla heitä ulkopuolisista väliintuloista. Rattanavongsa luopui virastaan ja asettui Thaimaahan asumaan.
Lapsuus ja aikuisuus > Kuolema

Rattanavongsa kuoli vakavan aivoverenvuodon seurauksena 14. lokakuuta 1959.
Prince Albert

| Prince Albert City of Prince Albert |
| --- | --- |
 Prince Albertin keskustaa.
 lippu
 Prince Albert
 Koordinaatit: 53°12′0″N, 105°45′0″W 
Valtio:   Kanada
Provinssi:  Saskatchewan
Hallinto:  
 – Pormestari:  Jim Scarrow
Pinta-ala:  
 – Kokonaispinta-ala:  65,68 km²
 – Metropolialue:  1891,33 km²
Väkiluku (2006)  ():  34 138
 – Väestötiheys:  519,7 as./km²
 – Metropolialue:  40 766
 – Väestötiheys metropolialue:  21,6 as./km²
Aikavyöhyke:  UTC-6
Suuntanumero(t):  306
Lempinimi::  Isbister Settlement, the Mission, Porter Town
Motto::  Gateway to the North, Hockey Town North
 
 Kaupungin kotisivut 
Infobox OKVirheellinen NIMI-arvo: 
Prince Albert on kaupunki Saskatchewanin provinssissa Kanadassa. Se sijaitsee Saskatchewanjoen pohjoishaaran varrella ja on tärkeä läpikulkureitti provinssin pohjoisosiin. Laaja Prince Albertin kansallispuisto sijaitsee 51 kilometriä kaupungista pohjoiseen.
WHL-joukkue Prince Albert Raiders on kotoisin Prince Albertista.
Historia

Prince Albertin alueen ensimmäiset asukkaat olivat cree-intiaaneja. Jotka kutsuivat aluetta nimellä (creeksi kistahpinanihk) joka tarkoittaa (suom. Istua mukavassa paikassa tai suom. Tapaamispaikkaa). Ensimmäinen valkoinen alueella oli englantilainen Henry Kelsey vuonna 1692. Ensimmäinen eurooppalainen asutus nykyisen kaupungin lähellä oli Peter Pondin perustama North West Companyn kauppa-asema vuonna 1776, joka edelleen kantaa hänen nimeään.
1862 Hudson's Bay Companyn työntekijä James Isbister asettui asumaan ja viljelemään maata paikalla. Alueelle muutti useita muitakin siirtolaisperheitä, jotka kutsuivat aluetta Isbisterin asutuskeskukseksi. Isbister muutti pois alueelta 1886 mutta palasi vuosia myöhemmin takaisin perustettuun Prince Albertin kylään.
Pastori James Nisbet perusti Prince Albertin yhdyskunnan kaupungin paikalle vuonna 1866, käännytäkseen intiaaneja kristinuskoon. Nimensä yhdyskunta sai juuri edesmenneen Yhdistyneen kuningaskunnan prinssi Albertin mukaan. Kaupunki kantaa edelleen hänen nimeään. Yhdyskunnan väestöstä suuri osa oli métisejä, joten yhdyskunta oli heidän hallussaan Saskatchewanin kapinassa vuonna 1885, kunnes Kanadan armeija marssi yhdyskuntaan. Samana vuonna Prince Albert sai virallisen kylän aseman.
Prince Albertista tuli Saskatchewanin hallinnollinen keskus vuonna 1882 ja vuonna 1904 Prince Albert sai kaupunginoikeudet. Seuraavana vuonna hallinto siirrettiin kuitenkin Reginaan. Vuonna 1911 Saskatchewanin valtiollinen vankila perustettiin kaupunkiin.
Pukki

Wikisanakirjassa on tähän liittyvä sananselitys: .
Männynlatvuksista tehty eräkämpän sahapukki.
Pukki tarkoittaa seuraavia asioita:
pukki, urospuolinen vuohi
Joulupukki, hahmo, jonka sanotaan tuovan jouluna lahjoja kilteille lapsille
puinen tukiteline, esimerkiksi sahapukki
pukki, voimisteluteline
Heikki Pukki (1620–1684), suomalainen talonpoika, veronkantaja ja kirjuri
Tapio Pukki (s. 1983), suomalainen ampumahiihtäjä
Teemu Pukki (s. 1990), suomalainen jalkapalloilija
Pukki, ruots. Bötet, saari Kirkkonummen edustalla
Pukki, saari Päijänteellä Kuhmoisissa
Pukki, kylä Lemillä
Pukki, Pikkaralan kaupunginosaan kuuluva alue Oulussa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pukki”, voi hakea sivunnimihaulla, laajalla sivunnimihaulla tai tekstihaulla.
Petra Majdič
Arvokilpailusijoitukset

Olympialaiset:
Salt Lake City: 10 km (p) kahdeksas, 30 km (p) 12., takaa-ajo seitsemäs, 4x5 km yhdeksäs
Torino 2006: sprintti (v) kahdeksas, 10 km (p) kuudes, 7,5 km + 7,5 km 11., 30 km (v) 14.
Vancouver 2010: sprintti (p) pronssia
MM-kilpailut:
Lahti 2001: 10 km (p) 17., 15 km (p) 14.
Val di Fiemme 2003: 10 km (p) seitsemäs, 15 km (p) kahdeksas, 5 + 5 km kymmenes
Oberstdorf 2005: sprintti (p) 15., 7,5 km + 7,5 km 23.
Sapporo 2007: sprintti (p) hopeaa, 30 km (p) viides, 7,5 km + 7,5 km 16., sprinttiviesti (v) yhdeksäs
Liberec 2009: 7,5 km + 7,5 km yhdeksäs, 10 km (p) 15., sprintti (v) 12.
Oslo 2011: sprintti (v) pronssia, 10 km (p) 13., parisprintti (p) viides, 4x5 km seitsemäs
Maailmancupin palkintosijat

Kausi 2000–2001: Asiago sprintti (v) kolmas
Kausi 2001–2002: Asiago sprintti (p) toinen, Tukholma sprintti (p) toinen
Kausi 2005–2006: Davos 10 km (p) kolmas, Mora 45 km (p) kolmas, Drammen sprintti (p) voitto
kokonaiskilpailussa yhdeksäs
Kausi 2006–2007: Kuusamo sprintti (p) voitto, Cogne 10 km (p) toinen, Drammen sprintti (p) toinen, Oslo 30 km (p) kolmas, Tukholma sprintti (p) voitto
kokonaiskilpailussa neljäs, sprintticupissa toinen
Kausi 2007–2008: Kuusamo sprintti (p) voitto, Canmore sprintti (p) voitto, Otepää sprintti (p) voitto, Tukholma sprintti (p) toinen, Drammen sprintti (p) toinen
kokonaiskilpailussa viides, sprintticupin voitto
Kausi 2008–2009: Kuusamo sprintti (p) voitto, Davos sprintti (v) voitto, Düsseldorf sprintti (v) voitto, Tour de Ski kokonaiskilpailussa kolmas, Otepää sprintti (p) voitto, Valdidentro sprintti (v) voitto ja 10 km (p) kolmas, Lahti sprintti (v) voitto, Trondheim sprintti (p) voitto, Trondheim 30 km (p) voitto, Tukholma sprintti (p) voitto
kokonaiskilpailussa toinen, sprintticupin voitto, pitkien matkojen cupissa viides
Kausi 2009–2010: Kuusamo sprintti (p) toinen, Davos sprintti (v) voitto, Rogla sprintti (p) kolmas, Tour de Ski kokonaiskilpailussa toinen, Otepää sprintti (p) toinen
kokonaiskilpailussa ja sprintticupissa kolmas
Kausi 2010–2011: Otepää sprintti (p) voitto, Lahti sprintti (p) kolmas
kokonaiskilpailussa kuudes, sprintticupin voitto
Aiheesta muualla

Kuvia tai muita tiedostoja aiheesta Petra Majdič Wikimedia Commonsissa
Petra Majdič, Tour de Ski, Praha 2007
Prinsessa Margaret

Prinsessa Margaret -nimisiä henkilöitä ovat olleet seuraavat Yhdistyneen kuningaskunnan kuninkaalliset:
Prinsessa Margaret, Connaughtin prinsessa, prinssi Arthurin tytär ja Kustaa VI Aadolfin puolisona Ruotsin kruununprinsessa (1882–1920)
Prinsessa Margaret, Snowdonin kreivitär, Yrjö VI:n tytär ja Elisabet II:n sisko (1930–2002)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Prinsessa Margaret”, voi hakea sivunnimihaulla, laajalla sivunnimihaulla tai tekstihaulla.
Pikkurousku

| Pikkurousku |
| --- | --- |

Tieteellinen luokittelu
Domeeni::  Aitotumalliset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Aagicomycotina
Luokka::  Varsinaiset avokantaiset Agaricomycetes
Lahko::  Russulales
Heimo::  Haperot ja rouskut Russulaceae
Suku::  Rouskut Lactarius
Laji::  tabidus
Kaksiosainen nimi
 Lactarius tabidus  Fr. 
Katso myös
   Pikkurousku Wikispeciesissä   Pikkurousku Commonsissa 
Infobox OKNimi-testi OK: 
Pikkurousku (Lactarius tabidus syn. L. theiogalus) on laakea tai kupera kellanpunainen rouskulaji. Lakin leveys on 2–6 senttimetriä. Sen heltat ovat valkoiset tai kellanvalkoiset. Jalka on 2–8 senttimetriä pitkä ja vaaleampi kuin lakki. Malto on kellertävää. Maitiaisneste on valkoista ja kuivuessaan kellertyvää. Sieni maistuu miedolta ja on syötävä. Pikkurousku kasvaa havu- ja lehtimetsien kosteikoissa yleisenä koko Suomessa.  Kasvuaika on heinäkuusta lokakuuhun. Laji on luokiteltu Suomessa elinvoimaiseksi.
Näköislajit

Pikkurousku muistuttaa useita muita rouskuja, kuten kangaspalsamirouskua, kangasrouskua, maksarouskua, oranssirouskua, rahkarouskua, sikurirouskua, viitapalsamirouskua sekä rutarouskua. Sekoittamisesta ei kuitenkaan ole juurikaan haittaa, sillä kaikki edellä mainitut lajit ovat pikkurouskun tavoin keittämisen jälkeen ruokasieniä.
Aiheesta muualla

Laji.fi: Pikkurousku
Preiļi

| Preiļi |
| --- | --- |

 vaakuna
 Preiļi
 Koordinaatit: 56.2944°N, 26.7247°E 
Valtio:   Latvia
Kunta:  Preiļi
Historiallinen maininta:  1348
Kaupungiksi:  1928
Väkiluku (2016)  (7074 (2016)):  7 074
 – Väestötiheys:  1381,7 as./km²
Aikavyöhyke:  UTC+2
 – Kesäaika:  UTC+3
 
 www.preili.lv 
Infobox OKVirheellinen NIMI-arvo: 
Preiļi on kaupunki ja Preiļin kunnan keskus Latvian itäosassa, linnuntietä 47 kilometriä Daugavpilsistä pohjoiseen.
Vuoden 2012 alussa kaupungissa asui 7 734 henkeä. Koko kunnassa (Preiļu novads) oli 11 450 asukasta.
Historiaa

Nykyisen Latvian itäosassa liikkui metsästäjiä jo silloin, kun länsiosan alavat alueet olivat jääkauden jälkeen veden peitossa.
Preilin seutu asutettiin varsin varhain. Arkeologisissa kaivauksissa asutuksen merkkejä on löydetty kaupungin lähistöltä 1. vuosituhannelta eaa. Historiallisissa lähteissä paikkakunta mainitaan vuonna 1348.
Preiļi muutettiin kaupungiksi 11. helmikuuta 1928, ja oman vaakunan se sai 1938. Ennen kuntauudistusta 2009 kaupunki oli myös Preiļin piirin keskus.[lähde? ]
Plasmapulssimoottori

Plasmapulssimoottori (engl. pulsed plasma thruster, lyh. PPT) on avaruusalusten sähköpropulsiotekniikka, jossa nopeasti purkautuva rajallinen sähkövarasto, kuten kondensaattori, synnyttää ajoaineplasman läpäisevän valokaaren, jossa vaikuttava itseinduktioilmiö saa plasman kiihtymään ulos moottorista sähkömagneettisen Lorentzin voiman vaikutuksesta.
Moottori toimii nimensä mukaisesti pulsseittain, mutta pulssitiheys on tyypillisesti hyvin korkea, minkä seurauksena moottorin työntövoima vaikuttaa tasaisen jatkuvalta. Moottorityyppi kykenee pitkiin ja hitaisiin kiihdytyksiin, joilla voidaan saavuttaa suuria kemiallisia raketteja vastaavia liikemääriä huomattavasti pienemmällä ajoaineen kulutuksella. Plasmapulssimoottorit kuuluvat sähköpropulsion kolmesta päähaarasta sähkömagneettiseen propulsiohaaraan.
Muiden sähköpropulsiotekniikoiden tapaan plasmapulssimoottorien tuottama työntövoima on varsin heikkoa. Ne kykenevät kuitenkin kiihdyttämään ajoaineensa erittäin suuriin nopeuksiin, minkä seurauksena sen käytön hyötysuhdetta mittaava ominaisimpulssi voi moottorityypin osalta olla suhteellisen korkea 800–1 200 sekuntia. Luku on huomattavasti parempi verrattuna esimerkiksi kemiallisten rakettien alle 500 sekuntiin, joskin jää sähköpropulsiomenetelmien keskuudessa häntäpäähän.
Plasmapulssimoottorit ovat rakenteellisesti pienempikokoisia, keveämpiä ja rakenteellisesti kestäviä muihin sähköpropulsiotekniikoihin verrattuna. Moottorityyppi on tosin rakenteellisesta yksinkertaisuudestaan huolimatta yksi monimutkaisimpia mallintaa sen taustalla olevien fysiikan perusperiaatteiden osalta, mikä on johtanut suureen määrään heikkohyötysuhteisia (tuotetun työntövoiman hyötysuhde alle 20 %) PPT-malleja. Tästä huolimatta moottorityyppi on yksi selvitetyimmistä propulsiotekniikoista piensatelliittien osalta sen matalan tehonkulutuksen, luotettavuuden, keveyden ja kohtuullisen ominaisimpulssin seurauksena.
Rakenne ja toimintaperiaate

Plasmapulssimoottorin pääosat ovat anodi- ja katodikisko, ajoainetanko, ajoaineen syöttöjousi ja sytytystulppa. Moottorin elektroniikkapuolen muodostaa tehonsyöttöyksikkö, joka varaa kiskojen rinnalle kytketyn korkeajännitekapasitorin. Tehonsyöttöyksikkö ottaa virtansa satelliitin virransyöttöväylästä.
Rakenne ja toimintaperiaate > Työkierto

Plasmapulssimoottorin plasmantuoton työkierto koostuu neljästä päävaiheesta:
Purkauksenkäynnistäjä saa aikaan ensimmäinen läpilyönnin
Yhdellä elektrodeista käynnistyy ensimmäinen plasmasuihku. Purkauksessa syntyvä plasma taipuu huomattavasti purkauksen aikana vaikuttavan voimakkaan kiloampeeriluokan sähkövirran aikaansaaman magneettikentän seurauksena.
Toinen, useista yhdistyneistä plasmasuihkuista koostuva purkaus käynnistyy vastaelektrodilla ensimmäisen purkauksen hiivuttua. Purkaus on edelliseen nähden huomattavasti vahvempi, ja tuottaa pääosan yhdessä työkierrossa syntyvästä plasmasta. Elektrodin vaihtuminen on seurausta kondensaattorin työkierron aikana kääntyvästä polariteetista.
Rakenne ja toimintaperiaate > Ajoaine

Aiemmin työntövoiman ajateltiin tulevan pelkästä ajoaineesta, mutta tuoreemman 2010-luvun alun tutkimustiedon valossa
Vaikka Teflon ei itsessään tuota 2010-luvun alun tutkimustiedon valossa merkittävää osaa moottorin työntövoimasta, on sen läsnäololla moottorin työntövoimaa nostava vaikutus. Teflonin on arvioitu tarjoavan matalaresistanssisen väylän sähköpurkauksen alkamiselle, ja näin katalysoivan varsinaisen elektrodien kulumisesta syntyvän ajoaineplasman muodostumista.
Historia > Varhaisista visioista kylmään sotaan

Rakettitekniikan alkuisät Konstantin Tsiolkovski ja Robert Goddard loivat toisistaan tietämättä varhaisimmat visiot avaruusalusten sähköpropulsiosta ja ionimoottoreista. Goddard tutki sähköpropulsiota harvakseltaan vuodesta 1906 aina vuoteen 1917, jolloin hän hankki patentin ”metodille tuottaa sähköistettyjä kaasusuihkuja” (engl. ”Method of and Means for Producing Electrified Jets of Gas”). Nämä varhaiset ideat eivät kuitenkaan edenneet sen pidemmälle. Ensimmäinen avaruuslentokelpoinen sähköpropulsiolaite oli Antropovin ja Khabrovin Zond 2 -luotaimeen vuosina 1962–1964 kehittämä plasmapulssimoottori. Luotain laukaistiin onnistuneesti Baikonurista marraskuussa 1964, mutta toisen aurinkopaneelin avaaminen ei alkuun onnistunut sitä liikuttavan narun katkettua. Paneeli saatiin lopulta kuitenkin avattua ravistamalla satelliittia sen plasmapulssimoottorilla. Ongelmat eivät kuitenkaan loppuneet tähän, sillä luotaimen signaali alkoi vähitellen heiketä ja katosi lopulta kokonaan. Vikaantumisen taustalla olleet syyt jäivät epäselviksi.
Plasmapulssimoottorien kehitys oli 1960-luvun alulla Neuvostoliiton ohella käynnissä Yhdysvalloissa, missä niiden parissa työskentelivät Fairchild Republic ja Massachusettsin teknillisen korkeakoulun Lincoln-laboratorio. Ensimmäinen yhdysvaltalainen plasmapulssimoottori laukaistiin LES-6-satelliitin kyydissä syyskuussa 1968, ja sitä käytettiin satelliitin asennonsäätöön vuosikymmenen ajan. Sarjan myöhemmissä, vuonna 1976 laukaistuissa LES-8- ja LES-9-satelliiteissa oli tarkoitus kokeilla pulssiplasmamoottoreita asemanpitotehtävissä, mutta liki valmiiksi kehitetty sähköpropulsiojärjestelmä korvattiin lopulta yksinkertaisemmalla kylmäkaasumoottorilla. Plasmapulssimoottorien käyttökohteena LES-sarjaa seurasi Yhdysvalloissa vuonna 1974 laukaistu SMS-sääsatelliitti, jossa moottorityyppiä käytettiin pyörimisakselin prekession hallintaan.
Plasmapulssimoottoreita käyttivät myös Yhdysvaltain laivaston Transit-satelliittinavigaatiojärjestelmän parantamiseksi vuosina 1975–1976 laukaistut Triad-2- ja Triad-3-prototyyppisatelliitit (TIP II ja TIP III), sekä myöhemmät vuosina 1981–1988 laukaistut tuotantosarjan Nova-navigaatiosatelliitit. TIP-ohjelman satelliiteissa käytettiin kahta redundanttia plasmapulssimoottoria kiertoradalla esiintyvän heikon ilmanvastuksen vaikutuksen kumoamiseen. Moottoreissa oli yksi kilogramma teflon-ajoainetta, joka riitti Triad-satelliiteissa 10 vuoden operointiin. Myöhemmillä Nova-satelliiteilla oli 8–9 vuoden käyttöikä. Triad- ja Nova-satelliittien plasmapulssimoottoreita käytettiin yhteensä noin 50 miljoonaan pulssiin ohjelman 20 vuoden keston aikana. Moottorien kyky korjata jopa 10-11 g:n ratahäiriöitä teki satelliittien efemerideistä varsin tarkat, ja mahdollisti niihin perustuneen varsin tarkan paikannuksen.